
मानसिक रूप से निःशक्त दिव्यांग छात्रों के लिए स्कूल
1180. श्रीमती जया बच्चनः 

क्या मानव संसाधन विकास मंत्री यह बताने की कृपा करेंगे किः

(क) 	क्या सरकार मानसिक रूप से निःशक्त दिव्यांग छात्रों के लिए नये स्कूलों को स्वीकृति देने/खोलने का विचार रखती है; और यदि हां, तो तत्संबंधी ब्यौरा क्या है;
(ख) 	वर्तमान में ऐसे स्कूलों की राज्य-वार/संघ राज्यक्षेत्र-वार संख्या कितनी-कितनी है;
(ग) 	क्या सरकार स्कूलों में इस प्रकार के बच्चों के प्रवेश के लिए कोई कोटा निर्धरित करने का विचार रखती है और यदि हां, तो तत्संबंधी ब्यौरा क्या है; और
(घ) 	क्या सरकार ऐसे बच्चों को शिक्षा प्राप्त करने में सुगमता हो इसलिए कोई विशेष सुविधाएं या सहायता प्रदान करने का विचार रखती है और यदि हां, तो तत्संबंधी ब्यौरा क्या है?

उत्तर

मानव संसाधन विकास मंत्रालय में राज्य मंत्री
(श्री उपेंद्र कुशवाहा)
(क) और (ख): जी, नहीं। मानव संसाधन विकास मंत्रालय में विशेष/मानसिक रूप से नि:शक्‍त दिव्‍यांग छात्रों के लिए नए स्‍कूल संस्‍वीकृत/खोलने का कोई प्रावधान नहीं है।

तथापि, सर्व शिक्षा अभियान (एसएसए) की केंद्र प्रायोजित योजना के अंतर्गत विशेष आवश्‍यकता वाले बच्‍चों (सीडब्‍ल्‍यूएसएन) को आस-पड़ोस के प्रारंभिक स्‍कूल में समावेशी शिक्षा प्रदान करने पर ध्‍यान केंद्रित किया जाता है, जिसमें नि:शक्‍त बच्‍चे और जो नि:शक्‍त नहीं हैं वे बच्‍चे एक ही कक्षा में एक-साथ भाग लेते हैं और शिक्षा प्राप्‍त करते हैं।

इसी प्रकार, राष्‍ट्रीय माध्‍यमिक शिक्षा अभियान (आरएमएसए) की केंद्र-प्रायोजित योजना के अंतर्गत सभी नि:शकत छात्रों को समावेशी और समर्थकारी वातावरण में माध्‍यमिक शिक्षा के चार वर्ष पूरे करने का अवसर प्रदान करने के लिए माध्‍यमिक स्‍तर पर नि:शक्‍ततों की समावेशी शिक्षा (आईईडीएसएस) घटक को कार्यान्‍वित किया जाता है। 

सामाजिक न्‍याय एवं अधिकारिता मंत्रालय, नि:शक्‍त सशक्‍तिकरण विभाग, दीनदयाल नि:शक्‍त पुनर्वास योजना (डीडीआरएस) कार्यान्‍वित कर रहा है, जिसके अंतर्गत गैर-सरकारी संगठनों को कम से कम 2 वर्ष की अवधि के लिए कार्य करने के पश्‍चात् विशेष स्‍कूल के संचालन हेतु सहायता अनुदान दिया जाता है। यह डीडीआरएस के अंतर्गत विशेष स्‍कूल खोलने या किसी अन्‍य परियोजना के लिए निधियां प्रदान नहीं करता है। नि:शक्‍त व्‍यक्‍ति सशक्‍तिकरण विभाग द्वारा 371 विशेष स्‍कूलों को सहायता प्रदान की जाती है। इनका राज्‍य/संघ राज्‍य क्षेत्र-वार ब्‍यौरा अनुबंध में दिया गया है। 

(ग): नि:शुल्‍क और अनिवार्य बाल शिक्षा का अधिकार (आरटीई) संशोधन अधिनियम, 2012 के अनुसार नि:शक्‍त बच्‍चों को आरटीई अधिनियम की धारा की 12(1) (ग) के अनुरूप निजी स्‍कूलों में लाभवंचित बच्‍चों को दिए गए 25% दाखिला कोटा में शामिल किया गया है। यह अधिनियम समर्थकारी विधायन है और नि:शक्‍त बच्‍चों की पहुंच को आस-पड़ोस के स्‍कूलों में केवल 25% आरक्षण तक सीमित नहीं करता है।

(घ): नि:शक्‍त व्‍यक्‍ति अधिकार अधिनियम, 2016 की धारा 17 में सरकारी और स्‍थानीय प्राधिकरणों को लिए नि:शक्‍त बच्‍चों को निम्‍नलिखित सुविधाएं प्रदान करने का अधिदेश दिया गया है:- 
(i) 18 वर्ष की आयु तक बैंचमार्क नि:शक्‍तता वाले छात्रों को नि:शुल्‍क पुस्‍तकें, अन्‍य अधिगम सामग्रियां तथा समुचित सहायक उपकरण; (ii) बैंचमार्क नि:शक्‍तता वाले छात्रों को उपयुक्‍त मामलों में छात्रवृत्‍ति; (iii) नि:शक्‍त छात्रों की आवश्‍यकताओं जैसे कि परीक्षा पत्र पूरा करने के लिए अतिरिक्‍त समय, लिपिक (स्‍क्राइब) की सुविधा, द्वितीय और तृतीय भाषा पाठ्यक्रमों से छूट को पूरा करने के लिए पाठ्यचर्या और परीक्षा प्रणाली में उपयुक्‍त संशोधन करना 

एसएसए के अंतर्गत सीडब्‍लयूएसएन की शिक्षा से संबंधित कार्यक्रमों के लिए प्रति वर्ष प्रति बालक 3000/- रूपए की दर से परिव्‍यय प्रदान किया जाता है। एसएसए के अंतर्गत मुख्‍य उपाय हैं: नि:शुल्‍क सहायता तथा उपकरणों का प्रावधान, परिवहन सुविधा, एस्‍कॉर्ट सहायता, उपाय कुशल शिक्षकों की नियुक्‍ति, चिकित्‍सा संबंधी सहायता और बाधामुक्‍त पहुंच आदि।

आरएमएसए के आईईडीएसएस घटक के अंतर्गत विशेष शिक्षकों की नियुक्‍ति हेतु सहायता, संसाधन कक्ष उपकरण, स्‍कूल को अवरोध मुक्‍त बनाने, माता-पिता, प्रशासन, शिक्षाविदों के अभिविन्‍यास (ओरिएन्‍टेशन) आदि के अतिरिक्‍त प्रति वर्ष प्रति बालक 3,000/- की दर से छात्रोन्‍मुखी सहायता हेतु केंद्रीय सहायता प्रदान की जाती है। 

*****

अनुबंध

मानसिक रूप से निःशक्त दिव्यांग छात्रों के लिए स्कूल के संबंध में श्रीमती जया बच्चन द्वारा दिनांक 28.12.2017 को राज्‍य सभा में पूछे जाने वाले अतारांकित प्रश्‍न सं. 1180 के भाग (क) और (ख) के उत्‍तर में उल्‍लिखित अनुबंध

दीनदयाल नि:शक्‍त पुर्नवास योजना (डीडीआरएस) के अंतर्गत जिन विशेष स्‍कूलों को सहायता प्रदान की जा रही है उनका ब्‍यौरा दर्शाने वाला विवरण

	क्र. स.
	राज्‍य का नाम
	डीडीआरएस के अंतर्गत सहायता प्राप्‍त विशेष स्‍कूलों की संख्‍या

	1
	आंध्र प्रदेश
	75

	2
	अंडमान एवं निकोबार
	0

	3
	अरूणाचल प्रदेश
	0

	4
	असम
	3

	5
	बिहार
	6

	6
	चंडीगढ़
	0

	7
	छत्‍तीसगढ़
	5

	8
	दादरा और नगर हवेली
	0

	9
	दमन और दीव
	0

	10 
	दिल्‍ली
	8

	11
	गोवा
	1

	12
	गुजरात
	4

	13
	हरियाणा
	15

	14
	हिमाचल प्रदेश
	2

	15
	जम्‍मू और कश्‍मीर
	1

	16
	झारखंड
	1

	17
	कर्नाटक
	5

	18
	केरल
	36

	19
	लक्षद्वीप
	0

	20
	मध्‍य प्रदेश
	13

	21
	महाराष्‍ट्र
	17

	22
	मणिपुर
	17

	23
	मेघालय
	5

	24
	मिजोरम
	2

	25
	नगालैंड
	0

	26
	ओडिशा
	28

	27
	पु्द्दुचेरी
	1

	28
	पंजाब
	9

	29
	राजस्‍थान
	15

	30
	सिक्‍किम
	0

	31
	तमिलनाडु
	12

	32
	तेलंगाना
	23

	33
	त्रिपुरा
	3

	34
	उत्‍तर प्रदेश
	38

	35
	उत्‍तराखंड
	1

	36
	पश्‍चिम बंगाल
	25

	
	कुल
	371


*****

